Diari Oficial de la Generalitat Valenciana


Sumari del DOGV 1933, del 29-12-1992 (1992/826763)

ACORD de 7 de desembre de 1992, del Govern Valencià, pel qual es declara la urgent ocupació dels bens i drets subjectes a expedient d'expropiació forçosa de l'Ajuntament de Santa Magdalena de Pulpis (Castelló).
------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1933

Data del DOGV
:   29-12-1992

Secció del DOGV
:   ALTRES DISPOSICIONS

Número del document
:   1992/826763


Data del document
:   07-12-1992

Organisme emissor
:   Conselleria d'Administració Pública

Tipus de document
:   Acord

ACORD de 7 de desembre de 1992, del Govern Valencià, pel qual es declara la urgent ocupació dels béns i drets subjectes a expedient d'expropiació forçosa de l'Ajuntament de Santa Magdalena de Pulpis (Castelló).  
El Govern Valencià, en la reunió del dia 7 de desembre de 1992, adoptà l'Acord següent:  
L'Ajuntament de Santa Magdalena de Pulpis (Castelló), després de l'aprovació del projecte d'obres i el compliment de la resta dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució del projecte d'ampliació i millora del camí de Santa Magdalena-Salsadella.  
Aquesta declaració d'urgent ocupació es justifica en el fet que l?obra està subjecta a subvenció de la Conselleria d'Agricultura, i la no disponibilitat dels terrenys abans de finalitzar aquest exercici suposaria la pèrdua de la subvenció corresponent, amb el consegüent perjudici per als interessos municipals.  
Sotmès l?expedient a informació pública, i practicada la notificació individual a l'afectat, aquest ha presentat un recurs de reposició que ha estat desestimat per l'ajuntament en sessió plenària de 17 de juliol de 1992.  
El tràmit del procediment s'ha fet d'acord amb la llei d'Expropiació Forçosa i el seu reglament.  
Per tot això, fent ús de les facultats conferides pel Reial Decret 3318/1983, de 25 d'agost, d'acord amb els articles 32 i 17 de l?Estatut d'Autonomia de la Comunitat Valenciana, en relació amb l'article 25 de la llei de la Generalitat Valenciana 5/1983, de 30 de desembre, i a proposta del Conseller d'Administració Pública, el Govern Valencià,  
ACORDA  
Primer  
Declarar la urgent ocupació dels béns i drets subjectes a expedient d'expropiació forçosa instruït per l'Ajuntament de Santa Magdalena de Pulpis per a l?execució del projecte d'ampliació i millora del camí de Santa Magdalena-Salsadella.  
Llista de béns afectats:  
Propietari, José María Lacruz Zaragozà.  
Adreça: c/ de la Constitució, núm. 5.  
Situació i naturalesa de la finca: polígon 16, parcel·la 193.  
Naturalesa de la finca. rústica.  
Superfície afectada: 44 m2 (correspon a part del mur existent).  
Límits:  
Nord: Consuelo Sorlí Pegueroles.  
Sud: camí de Santa Magdalena-Salsadella.  
Est: camí propi, Consuelo Sorlí Pegueroles, Joaquín Sospedra Pavia i José Ramón Cheto Esbrí.  
Oest: Luís Pavia Pegueroles, Dolores Bou Aicart, Emilio Aicart Lacruz, Joaquín Bonet Sospedra i Blas Aicart Beltràn.  
Altres dades:  
Aprofitament: cap.  
Segon  
Aquest acord es publicarà en el Diari Oficial de la Generalitat Valenciana a l?efecte de l'article 56.2 del Reglament d'Expropiació Forçosa, perquè les persones interessades, després de publicada la llista i fins al moment d'estendre'n l'acta prèvia, puguen formular per escrit davant l'Ajuntament de Santa Magdalena de pulpis al·legacions a l?efecte de corregir les possibles errades que s'hagen produït en enunciar els béns afectats per la urgent ocupació.  
València, 7 de desembre de 1992.  
El Conseller Secretari del Govern Valencià,   
EMERIT BONO I MARTIN-EZ